open-index/open-wikipedia-markdown huggingface dataset:
మేడ్చల్ మల్కాజ్‌గిరి జిల్లా

**మేడ్చల్ - మల్కాజ్‌గిరి జిల్లా, ** తెలంగాణలోని 33 జిల్లాలలో ఒకటి.
thumb|280x280px|మేడ్చల్-మల్కాజగిరి జిల్లా రెవెన్యూ డివిజన్లు రేఖా పటం
2016 అక్టోబరు 11న జరిగిన పునర్య్వస్థీకరణలో ఏర్పడిన ఈ కొత్త జిల్లాలో 2 రెవెన్యూ డివిజన్లు (మల్కాజ్‌గిరి, కీసర), 14 రెవెన్యూ మండలాలు, నిర్జన గ్రామాలు 6తో కలుపుకొని 162 రెవెన్యూ గ్రామాలు ఉన్నాయి.పునర్య్వస్థీకరణలో 6 కొత్త మండలాలు ఏర్పడ్డాయి. ఈ జిల్లాలోని అన్ని మండలాలు పూర్వపు రంగారెడ్డి జిల్లా లోనివే. జిల్లా పరిపాలనా కేంద్రం షామీర్‌పేట్. షామీర్‌పేట్ మండలం, అంతయపల్లి గ్రామంలో నిర్మించిన మేడ్చల్‌-మల్కాజిగిరి జిల్లా సమీకృత కలెక్టరేట్‌ను 2022 ఆగస్టు 17న ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు. 

### స్థానిక స్వపరిపాలన
జిల్లాలో ఏర్పడిన కొత్త పంచాయితీలుతో కలుపుకొని 61 గ్రామ పంచాయితీలు ఉన్నాయి.

## విద్యాసంస్థలు
alt=మేడ్చల్ రైల్వే స్టేషన్|thumb|280x280px|మేడ్చల్ రైల్వే స్టేషన్
కూకట్‌పల్లిలోని జేఎన్‌టీయూ యూనివర్సిటీ, బాచుపల్లిలోని వీఎన్‌ఆర్ ఇంజినీరింగ్ కాలేజీ, దుండిగల్‌లోని ఏరోనాటికల్ ఇంజినీరింగ్ ఇన్‌స్టిట్యూట్, మైసమ్మగూడలో మల్లారెడ్డి ఇంజినీరింగ్ కాలేజీ, సూరారంలో మల్లారెడ్డి మెడికల్ కాలేజీ, శామీర్‌పేటలో నల్సార్ యూనివర్సిటీ ఆఫ్ లా ఉన్నాయి.

## జిల్లాలో శాసనసభ నియోజకవర్గాలు
జిల్లాలో 5 శాసనసభ నియోజకవర్గాలు ఉన్నాయి.
* కుత్బుల్లాపూర్ శాసనసభ నియోజకవర్గం
* కూకట్‌పల్లి శాసనసభ నియోజకవర్గం
* ఉప్పల్ శాసనసభ నియోజకవర్గం
* మల్కాజ్‌గిరి శాసనసభ నియోజకవర్గం
* మేడ్చల్ శాసనసభ నియోజకవర్గం
## జిల్లాలో పార్లమెంటు నియోజక వర్గాలు
*మల్కాజ్‌గిరి లోక్‌సభ నియోజకవర్గం:దీని పరిధిలో ఈ జిల్లాలోని కుత్బుల్లాపూర్, కూకట్‌పల్లి,ఉప్పల్, మల్కాజ్‌గిరి, మేడ్చల్ శాసనసభ నియోజక వర్గాలు ఉన్నాయి.
## జిల్లాలోని మండలాలు
#మేడ్చల్ మండలం 
#శామీర్‌పేట్‌ మండలం
#కీసర మండలం
#కాప్రా మండలం *
#ఘట్‌కేసర్ మండలం
#మేడిపల్లి మండలం *
#ఉప్పల్ మండలం
#మల్కాజ్‌గిరి మండలం
#అల్వాల్ మండలం *
#కుత్బుల్లాపూర్ మండలం
#దుండిగల్ గండిమైసమ్మ మండలం *
#బాచుపల్లి మండలం *
#బాలానగర్ మండలం
#కూకట్‌పల్లి మండలం *
#మూడుచింతలపల్లి మండలం *

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (7)

## జిల్లాలోని పురపాలక సంఘాలు (2018 నాటికి)
జిల్లాలో మొత్తం 13 పట్టణ స్థానిక స్వపరిపాలనా సంస్థలు ఉన్నాయి.వాటిలో 10 పురపాలక సంఘాలు కాగా, 3 నగరపాలక సంస్థలు ఉన్నాయి.
# జవహార్‌నగర్‌: 21 వార్డులు
# దమ్మాయిగూడ: 11 వార్డులు (దమ్మాయిగూ డ, అహ్మద్‌గూడ, కుందనపల్లి, గోధుమకుంట)
# నాగారం: 11 వార్డులు (నాగారం, రాంపల్లి)
# పోచారం: 11 వార్డులు (పోచారం, ఇస్మాయిల్‌ఖాన్‌గూడ, నారపల్లి, యన్నంపేట్‌)
# ఘట్కేసర్‌: 11 వార్డులు (ఘట్కేసర్, కొండాపూర్, ఎన్‌ఎఫ్‌సీనగర్‌)
# గండ్లపోచంపల్లి: 07 వార్డులు (గండ్లపోచంపల్లి, కండ్లకోయ, బాసిరేగడి, గౌరవెళ్లి, అర్కలగూడ)
# తూంకుంట: 11 వార్డులు (దేవరయాంజల్, ఉప్పరపల్లి)
# నిజాంపేట్‌: 25 వార్డులు (నిజాంపేట్, బాచుపల్లి, ప్రగతినగర్‌)
# కొంపల్లి: 11 వార్డులు (కొంపల్లి, దూలపల్లి)
# దుండిగల్‌: 15 వార్డులు (దుండిగల్, మల్లంపేట్, డీపీపల్లి, గాగిల్లాపూర్, బౌరంపేట్, బహుదూర్‌పల్లి)
# బోడుప్పల్‌: 21 వార్డులు (బోడుప్పల్, చెంగిచర్ల),
# పీర్జాదిగూడ: 21వార్డులు (ఫిర్జాదిగూడ, పర్వాతాపూర్, మేడిపల్లి)
# మేడ్చల్‌: 15 వార్డులు ( మేడ్చల్, అత్వెల్లి) 

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:మేడ్చల్ జిల్లా
సంగారెడ్డి జిల్లా

**సంగారెడ్డి జిల్లా,** తెలంగాణ రాష్ట్రంలోని 33 జిల్లాలలో ఒకటి. ఈ జిల్లా 2016 అక్టోబరు 11న కొత్తగా ఏర్పడింది. సంగారెడ్డి జిల్లాలో 3 రెవెన్యూ డివిజన్లు (సంగారెడ్డి, జహీరాబాద్, నారాయణఖేడ్), 26 మండలాలు, నిర్జన గ్రామాలు (16)తో కలుపుకొని 600 రెవెన్యూ గ్రామాలు ఉన్నాయి. ఇదివరకు మెదక్ జిల్లా పరిపాలన కేంద్రంగా ఉన్న సంగారెడ్డి పట్టణం ఈ కొత్త జిల్లా పరిపాలన కేంద్రంగా మారింది. ఇందులోని 19 మండలాలు మునుపటి మెదక్ జిల్లాలోనివే.2016లో జరిగిన పునర్య్వస్థీకరణలో భాగంగా 7 కొత్తమండలాలు ఏర్పడ్డాయి.జిల్లాలో ఏర్పడిన కొత్త పంచాయితీలుతో కలుపుకొని 647 గ్రామ పంచాయితీలు ఉన్నాయి.

## పురపాలక సంఘాలు
thumb|కల్పాగుర్ వద్ద మంజీరా డామ్, సంగారెడ్డి|270x270px
* సంగారెడ్డి
* జహీరాబాద్
* సదాశివపేట
* నారాయణఖేడ్
* ఆందోల్-జోగిపేట
*అమీన్‌పూర్
*బొల్లారం
*తెల్లాపూర్

## ప్రధాన పరిశ్రమలు
బీహెచ్‌ఈఎల్, బీడీఎల్, ఓడీఎఫ్, మహీంద్రా అండ్‌ మహీంద్ర, ఎంఆర్‌ఎఫ్, చార్మినార్‌ బ్రూవరీస్‌

## సాగునీటి ప్రాజెక్టులు

* సింగూరు
* నల్లవాగు

## పర్యాటక ప్రాంతాలు

* కొండాపూర్‌ మ్యూజియం
*మంజీరా అభయారణ్యం
* గొట్టం కొండలు (జహీరాబాద్‌)
* అందోలు కోట

## దేవాలయాలు

* కేతకీ సంగమేశ్వర దేవాలయం (ఝరాసంగం)
* సిద్ది వినాయక గుడి (రేజింతల్‌)
* త్రికూటేశ్వరాలయం (కల్పగూర్‌)
* రామలింగేశ్వర ఆలయం (నందికంది)
* వీరభద్రస్వామి ఆలయం (బొంతపల్లి)
*సప్తప్రాకారాయుత శ్రీ దుర్గా భవాని మహాక్షేత్రం ఈశ్వరపురం
*శ్రీ ఆదినారాయణ స్వామి దేవాలయం కొడకంచి 

## జాతీయ రహదారులు

* హైదరాబాద్‌– ముంబై (ఎన్‌హెచ్‌ 65)
* నాందేడ్‌–అకోల (ఎన్‌హెచ్‌ 161)

## జిల్లాలోని ఖనిజాలు
క్వార్ట్, ఫెల్డ్‌స్పార్, లేటరైట్, కలర్‌ గ్రానైట్, గ్రావెల్‌

## జిల్లాలోని మండలాలు
 
#సంగారెడ్డి మండలం
#కంది మండలం *
#కొండాపూర్ మండలం
#సదాశివపేట మండలం
#పటాన్‌చెరు మండలం
#అమీన్‌పూర్ మండలం *
#రామచంద్రాపురం మండలం
#మునిపల్లి మండలం
#జిన్నారం మండలం
#గుమ్మడిదల మండలం *
#పుల్కల్ మండలం
#ఆందోల్ మండలం
#వట్‌పల్లి మండలం *
#హత్నూర మండలం
#జహీరాబాద్ మండలం
#మొగుడంపల్లి మండలం *
#న్యాల్కల్ మండలం
#ఝరాసంగం మండలం
#కోహీర్ మండలం
#రాయికోడ్ మండలం
#నారాయణఖేడ్ మండలం
#కంగ్టి మండలం
#కల్హేర్ మండలం
#సిర్గాపూర్ మండలం *
#మానూర్ మండలం
#నాగల్‌గిద్ద మండలం *
#చౌటకూరు మండలం
#నిజాంపేట్ మండలం
*
 
గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (7)

గమనిక:వ.సంఖ్య 27 చౌటకూరు మండలం పుల్కల్ మండలం లోని 14 గ్రామాలను విడగొట్టి చౌటకూరు పరిపాలనా కేంద్రంగా 2020 జూలై 13న కొత్తగా ఏర్పడింది. ఇది జిల్లాలో కొత్తగా ఏర్పడిన ఆందోల్-జోగిపేట రెవెన్యూ డివిజనును పరిధి కిందకు చేరింది. మండలంలో 14 రెవెన్యూ గ్రామాలలో ఒకటి నిర్జన గ్రామం.

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లంకెలు

వర్గం:తెలంగాణ జిల్లాలు
వర్గం:సంగారెడ్డి జిల్లా
సిద్దిపేట జిల్లా

**సిద్దిపేట జిల్లా,** తెలంగాణ రాష్ట్రంలోని 33 జిల్లాలలో ఒకటి. సిద్దిపేట పట్టణం ఈ జిల్లాకు పరిపాలన కేంద్రం.2016 అక్టోబరు 11, న నూతనంగా ఏర్పడిన ఈ జిల్లాలో 3 రెవెన్యూ డివిజన్లు, 22 మండలాలు, నిర్జన గ్రామాలు (6) తో కలుపుకుని 381 రెవెన్యూ గ్రామాలు ఉన్నాయి.

జిల్లాలోని 22 మండలాలలో (పాతవి 17 + కొత్తవి 5) పూర్వపు మెదక్ జిల్లాలోనివి పాతవి 13 మండలాలు, పూర్వపు కరీంనగర్ జిల్లా నుంచి 3 మండలాలు, పూర్వపు వరంగల్ జిల్లా నుండి ఒక మండలం మొత్తం 17 పాత మండలాలు కాగా, కొత్తగా ఏర్పడిన మండలాలు పూర్వపు మెదక్ జిల్లా గ్రామాల నుండి 4, పూర్వపు కరీంనగర్ జిల్లా గ్రామాల నుండి 1 మొత్తం 5 కొత్త మండలాలతో కొత్త జిల్లాగా అవతరించింది.జిల్లాలో ఏర్పడిన కొత్త పంచాయితీలతో కలుపుకొని 499 గ్రామ పంచాయితీలు ఉన్నాయి. 100శాతం వాక్సినేషన్ *మిషన్‌ ఇంద్రధనుష్‌* కార్యక్రమంలో భాగంగా 2019 సంవత్సరానికి ప్రధానమంత్రి అవార్డును అందుకుంది.

## నీటిపారుదల
సిద్దిపేటపట్టణ పరిసరప్రాంతాలలో ఇంటింటికీ నల్లాల ద్వారా నీటిసరఫరా జరుగుతుంది. వ్యవసాయరంగానికి బావుల ద్వారా, బోర్ల ద్వారా నీరు అందుతుంది. కాళేశ్వరం ఎత్తిపోతల పథకం కింద నిర్మించిన రంగనాయకసాగర్ జలాశయం సిద్దిపేటకు 4 కి.మీ.దూరంలో ఉంది .

## రెవెన్యూ డివిజనులు
కుడి|frameless|320x320px|సిద్దిపేట నగరపాలక సంస్థ
thumb|సిద్దిపేట జిల్లా రెవెన్యూ డివిజన్లు రేఖా చిత్రం|320x320px 
# సిద్దిపేట
# గజ్వేల్
# హుస్నాబాద్

## పునర్య్వస్థీకరణ తరువాత ఏర్పడిన కొత్త మండలాలు

* ఆ తరువాత సిద్ధిపేట రెవెన్యూ డివిజను పరిధిలోని, సిద్ధిపేట గామీణ మండలానికి చెందిన నారాయణరావుపేట మండలాన్ని ఐదు రెవెన్యూ గ్రామాలతో మండలం కొత్తగా ఏర్పడింది.
* దూల్​మిట్ట గ్రామం మండల కేంద్రంగా మద్దూర్ మండలం లోని 8 గ్రామాలతో దూల్​మిట్ట మండలం కొత్తగా ఏర్పడింది.

## జిల్లా లోని మండలాల జాబితా
 
# సిద్దిపేట గ్రామీణ మండలం *
# సిద్దిపేట పట్టణ మండలం
# నంగునూరు మండలం 
# చిన్నకోడూర్ మండలం
# తొగుట మండలం
# దౌలతాబాద్ మండలం
# మిరుదొడ్డి మండలం
# దుబ్బాక మండలం
# చేర్యాల మండలం
# కొమురవెల్లి మంండలం *
# గజ్వేల్ మండలం
# జగ్దేవ్‌పూర్ మండలం
# కొండపాక మండలం
# ములుగు మండలం
# మర్కూక్ మండలం *
# వర్గల్ మండలం
# రాయపోల్ మండలం *
# హుస్నాబాద్ మండలం 
# అక్కన్నపేట మండలం *
# కోహెడ మండలం
# బెజ్జంకి మండలం
# మద్దూరు మండలం
# నారాయణరావుపేట మండలం *
# దూళిమిట్ట మండలం 
# అక్బర్‌పేట-భూంపల్లి మండలం*
#కుకునూరుపల్లి 

* గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (5) 
* గమనిక:* పునర్య్వస్థీకరణ తరువాత కొత్తగా ఏర్పడిన మండలాలు (2)

## కలెక్టర్లు
*పి. వెంక‌ట్రామిరెడ్డి
* యం. హనుమంత రావు
* ప్రశాంత్ జీవన్ పాటిల్
* మిక్కిలినేని మనూ చౌదరి 
* హైమవతి 

## సిద్దిపేట జిల్లా ప్రజా పరిషత్‌ చైర్మన్
* వేలేటి రోజాశర్మ

## ప్రధానమంత్రి అవార్డు-2019
చిన్నారులకు 100శాతం వ్యాధి నిరోధక టీకాలు వేసిన జిల్లాగా సిద్ధిపేట జిల్లా జాతీయ స్థాయిలో అరుదైన రికార్డు సృష్టించింది. అంతేకకాకుండా, నూటికి నూరు శాతం వ్యాక్సినేషన్‌ పూర్తిచేసి, మిషన్‌ ఇంద్రధనుష్‌ కార్యక్రమంలో భాగంగా ఉత్తమ పనితీరు కనబరిచినందుకు కేంద్ర ప్రభుత్వం, ఈ జిల్లాకు ప్రధానమంత్రి అవార్డు-2019ను ప్రకటించింది. 2022 ఏప్రిల్ 20-21 తేదీల్లో ఢిల్లీలో నిర్వహించిన సివిల్‌ సర్వీసెస్‌ డే కార్యక్రమంలో ట్రోఫీ, ప్రశంసాపత్రంతోపాటు రూ.10 లక్షల నగదు ప్రోత్సాహాన్ని కేంద్రం అందజేసింది.
## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లింకులు

వర్గం:తెలంగాణ జిల్లాలు
వర్గం:సిద్దిపేట జిల్లా
కామారెడ్డి జిల్లా

**కామారెడ్డి జిల్లా,** తెలంగాణలోని 33 జిల్లాలలో ఒకటి. కామారెడ్డి అనే పేరు సా.శ. 1600 నుండి 1640 కాలంలో దోమకొండ కోటను పరిపాలించిన “చిన్న కామిరెడ్డి” నుండి ఈ పేరు వచ్చింది. ఈ ప్రదేశం పూర్వె కోడూరుగా పిలువబడేది. ప్రస్తుతం కిష్టమ్మ గుడి దగ్గర ఈ గ్రామం ఉంది. 2016 అక్టోబరు 11న కొత్తగా అవతరించిన ఈ జిల్లాలో కామారెడ్డి, బాన్సువాడ, ఎల్లారెడ్డి అనే 3 రెవెన్యూ డివిజన్లు, 22 మండలాలు, 450 రెవెన్యూ గ్రామాలు ఉన్నాయి. 44వ నెంబరు జాతీయ రహదారిపై ఉన్న కామారెడ్డి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి నిజామాబాదు జిల్లాలోనివే.

## జిల్లా గణాంకాలు
కామారెడ్డి జిల్లా విస్తీర్ణం: 3,667 చ.కి.మీ., జనాభా: 9,74,227, అక్షరాస్యత: 48.49 శాతంగా ఉన్నాయి.

## భౌగోళికం
జిల్లా  విస్తీర్ణంతో రాష్ట్రంలో 15వ అతిపెద్ద జిల్లాగా నిలిచింది. కామారెడ్డికి ఉత్తరాన నిజామాబాద్ జిల్లా, తూర్పున రాజన్న సిరిసిల్ల, సిద్ధిపేట జిల్లాలు, దక్షిణాన సంగారెడ్డి, మెదక్ జిల్లాలు, పశ్చిమ-నైరుతిలో వరుసగా మహారాష్ట్ర, కర్ణాటక రాష్ట్రాలకు చెందిన నాందేడ్ జిల్లా, బీదర్ జిల్లాలు సరిహద్దులగా ఉన్నాయి.

## జనాభా
2011 భారత జనాభా లెక్కల ప్రకారం జిల్లాలో 974,227 మంది ఉన్నారు. జనాభాలో రాష్ట్రంలోని జిల్లాల్లో 15వ స్థానంలో ఉంది. మొత్తం జనాభాలో షెడ్యూల్డ్ కులాలు 15.77%, షెడ్యూల్డ్ తెగలు 8.41% ఉన్నారు. 2011 జనాభా లెక్కల ప్రకారం జిల్లాలో 72.87% జనాభా తెలుగు, 9.73% ఉర్దూ, 8.57% లంబాడీ, 3.89% మరాఠీ, 3.23% కన్నడ వారి మొదటి భాషగా మాట్లాడేవారు ఉన్నారు.

## జిల్లాలోని మండలాలు
తెలంగాణ ప్రభుత్వ ఉత్తర్వు సంఖ్య GO Ms No 230 Revenue (DA-CMRF) Department, Dated: 11-10-2016 ప్రకారం ఈ విభాగంలలో 22 (ఇరవై రెండు రెవెన్యూ మండలాలు ఉన్నాయి.
      
# కామారెడ్డి మండలం
# బిక్నూర్ మండలం
# తాడ్వాయి మండలం
# దోమకొండ మండలం
# మాచారెడ్డి మండలం
# సదాశివనగర్ మండలం
# బాన్స్‌వాడ మండలం
# బీర్కూర్ మండలం
# బిచ్కుంద మండలం
# జుక్కల్ మండలం
# పిట్లం మండలం
# మద్నూరు మండలం
# నిజాంసాగర్‌ మండలం
# యెల్లారెడ్డి మండలం
# నాగిరెడ్డిపేట మండలం
# లింగంపేట్ మండలం
# గాంధారి మండలం
# రాజంపేట్ మండలం*
# బీబీపేట మండలం*
# రామారెడ్డి మండలం*
# నసురుల్లాబాద్ మండలం*
# పెద్ద కొడపగల్ మండలం
# డోంగ్లి మండలం*
# పాల్వంచ మండలం*
# మొహమ్మద్ నగర్ మండలం*

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (6)

## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లంకెలు

వర్గం:తెలంగాణ జిల్లాలు
వర్గం:కామారెడ్డి జిల్లా
వర్గం:వ్యక్తుల పేరుతో ఉన్న తెలంగాణ జిల్లాలు
వర్గం:వ్యక్తుల పేరుతో ఉన్న జిల్లాలు
మైఖేల్ ఫెల్ప్స్

**మైఖేల్ ఫెల్ప్స్** (**మైఖేల్ ఫ్రెడ్ ఫెల్ప్స్ II**) (జననం: 1985 జూన్ 30) అత్యధిక వ్యక్తిగత ఒలింపిక్స్ పతకాల రికార్డు సాధించిన ఒక అమెరికన్ స్విమ్మర్. ఇతను మొత్తం 28 ఒలింపిక్స్ పతకాలను సాధించాడు.

ఇతను మొత్తం 28 ఒలింపిక్స్ పతకాలతో  అత్యంత విజయవంతమైన, అత్యంత అలంకరించబడిన ఒలింపియన్ . ఒలింపిక్ బంగారు పతకాలు (23), వ్యక్తిగత ఈవెంట్‌లలో ఒలింపిక్ బంగారు పతకాలు (13),, వ్యక్తిగత ఈవెంట్‌లలో ఒలింపిక్ పతకాలు (16) కోసం ఫెల్ప్స్ ఆల్-టైమ్ రికార్డులను కూడా కలిగి ఉన్నాడు. ఏథెన్స్‌లో జరిగిన 2004 సమ్మర్ ఒలింపిక్స్‌లో, ఫెల్ప్స్ ఆరు స్వర్ణాలు, రెండు కాంస్య పతకాలను గెలుచుకోవడం ద్వారా జిమ్నాస్ట్ అలెగ్జాండర్ డిట్యాటిన్ నిర్వహించిన ఒకే గేమ్‌లలో ఏ రంగులోనైనా ఎనిమిది పతకాల రికార్డును సమం చేశాడు. నాలుగు సంవత్సరాల తరువాత, అతను 2008 బీజింగ్ గేమ్స్‌లో ఎనిమిది బంగారు పతకాలను గెలుచుకున్నప్పుడు, అతను 1972లో తన తోటి అమెరికన్ స్విమ్మర్ మార్క్ స్పిట్జ్ యొక్క ఏ ఒక్క ఒలింపిక్ క్రీడలలో ఏడు మొదటి స్థానంలో నిలిచిన రికార్డును బద్దలు కొట్టాడు. లండన్‌లో జరిగిన 2012 సమ్మర్ ఒలింపిక్స్‌లో, ఫెల్ప్స్ నాలుగు బంగారు, రెండు రజత పతకాలను గెలుచుకున్నాడు, రియో డి జనీరోలో జరిగిన 2016 సమ్మర్ ఒలింపిక్స్‌లో, అతను ఐదు బంగారు పతకాలు, ఒక రజతాన్ని గెలుచుకున్నాడు. దీంతో వరుసగా నాలుగో ఒలింపిక్స్‌లో అత్యంత విజయవంతమైన అథ్లెట్‌గా నిలిచాడు.

## మూలాలు

వర్గం:1985 జననాలు
వర్గం:ఒలింపిక్ బంగారు పతక విజేతలు
వర్గం:ఒలింపిక్ పతక విజేతలు
వర్గం:జీవిస్తున్న ప్రజలు
పగడాల పడవ

thumb
**పగడాల పడవ** 1980లో విడుదలైన తెలుగు సినిమా. కళాక్షేత్ర కంబైన్స్ పతాకంపై ఎస్.ఆర్. కృష్ణారెడ్డి, ఎల్.వి. కృష్ణారెడ్డి లు నిర్మించిన ఈ సినిమాకు యు.వి.బాబు దర్శకత్వం వహించాడు. ఎస్.వి.కృష్ణారెడ్డి, హరనాథ్, రావుగోపాలరావు ప్రధాన తారాగణంగా నటించిన ఈ సినిమాకు ఘంటసాల విజయ్ కుమార్ సంగీతాన్నందించాడు.

## తారాగణం

* ఎస్.వి.కృష్ణారెడ్డి
* హరనాథ్
* రావు గోపాలరావు

## సాంకేతిక వర్గం

* దర్శకత్వం: యు.వి. బాబు
* స్టూడియో: కళాక్షేత్ర కంబైన్స్
* నిర్మాత: ఎస్.ఆర్. కృష్ణారెడ్డి, ఎల్.వి. కృష్ణారెడ్డి
* విడుదల తేదీ: మే 16, 1980
* సమర్పించినవారు: సతీ తథారెడ్డి
* సంగీత దర్శకుడు: ఘంటసాల విజయకుమార్

## పాటలు
#  చుక్కల జాబిల్లి చేరాడు చెక్కిట ముద్దులు కోరాడు - పి.సుశీల, వి.రామకృష్ణ
# ముత్యాల ఏటిలో పగడాల పడవ పగడాల పడవలో బంగారు - పి.సుశీల
# వల్లారి బాబోయి వల్లరి  మావాయ్ ఏ ఊరన్న- రమోల, విల్సన్ బృందం
## మూలాలు

## బాహ్య లంకెలు

* 

వర్గం:రావు గోపాలరావు నటించిన సినిమాలు
విలాసాగరం రవీందర్

**విలాసాగరం రవీందర్** వర్థమాన కవి, ఉపాధ్యాయులు.

## జననం
ఈయన లస్మమ్మ శంకరయ్య దంపతులకు 1971, జూన్ 8 న కరీంనగర్ జిల్లా లోని బెజ్జంకి గ్రామంలో జన్మించారు.

## ప్రస్తుత నివాసం - వృత్తి/ఉద్యోగం
వీరు ఉపాధ్యాయులుగా పనిచేస్తున్నారు. వీరు ప్రవృత్తి కవిత్వం.

## వివాహం
2001 మార్చి 19 న వివాహం జరిగింది.

## ప్రచురితమయిన మొదటి కవిత
* ఒక విషాదం ఒక సంతోషం - ఎన్నీల ముచ్చట్లు - 4 సంచిక2013 నవంబరు 17

## కవితల జాబితా
# కవిసంగమం 
# శూన్యంలోంచి శూన్యంలోకి 
# నది పలికిన వాక్యం 

## ప్రచురితమయిన పుస్తకాల జాబితా
# నది పలికిన వాక్యం (2016) - మొదటి కవిత్వ సంపుటి న
2.నిప్కలు నానీలు - 2018

## ఇతర వివరాలు
* వీరు కవిసంగమం 21వ కార్యక్రమంలో పాల్గొన్నారు.
* 442 కవుల "తొలి పొద్దు" కవిత్వ సంకలనంలో వీరు ఒకరు.
* కరీంనగర్ లో నెలనెలా జరిగే "ఎన్నీల ముచ్చట్లు"  కార్యక్రమానికి సి.వి. కుమార్ తో కలిసి సమన్వయ కర్తగా పనిచేస్తున్నారు.
* "తెలంగాణా రచయితల వేదిక" కరీంనగర్ లో కార్యదర్శిగా విధులు నిర్వర్తిస్తున్నారు.

## చిత్రమాలిక

File:Vilasagaram Ravindar Poetry Book Release 01.jpg|thumb|విలాసాగరం రవీందర్ పలికిన వాక్యం కవిత్వ పుస్తక ఆవిష్కరణ
File:Vilasagaram Ravindar Poetry Book Release 05.jpg|thumb|విలాసాగరం రవీందర్ పలికిన వాక్యం కవిత్వ పుస్తక ఆవిష్కరణ
File:Vilasagaram Ravindar Poetry Book Release 06.jpg|thumb|విలాసాగరం రవీందర్ పలికిన వాక్యం కవిత్వ పుస్తక ఆవిష్కరణ
File:Vilasagaram Ravindar Poetry Book Release 02.jpg|thumb|విలాసాగరం రవీందర్ పలికిన వాక్యం కవిత్వ పుస్తక ఆవిష్కరణ
File:Vilasagaram Ravindar.jpg|thumb|విలాసాగరం రవీందర్


## ఇతర లంకెలు
# [నది పలికిన వాక్యం కవితా సంకలనంపై వన్ ఇండియాలో కవి [యాకూబ్] విశ్లేషణ]

## మూలాలు

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా కవులు
వర్గం:1971 జననాలు
చైనీస్ వికీపీడియా

**చైనీస్ వికీపీడియా** (**Chinese Wikipedia**) (చైనీస్ లో:  / ) అనేది వికీపీడియా యొక్క చైనీస్ భాష ఎడిషన్. ఈ ఎడిషన్ అక్టోబర్ 24, 2002 లో ప్రారంభమైంది. చైనీస్ వికీపీడియా సరళీకృత చైనీస్, సాంప్రదాయ చైనీస్ స్క్రిప్ట్ రెండింటిలో అనేక విభిన్న స్క్రిప్ట్ లలో అదే వ్యాసం చూపవచ్చు. ఇది వ్యాసాల యొక్క గణాంకాల ఆధారంగా 15 వ అతిపెద్ద ఎడిషన్. 2016 జూలై 14 నాటికి, ఇది 8,89,003 వ్యాసాలను కలిగివున్నది.

## మూలాలు

వర్గం:వికీపీడియా
ఆత్మకూరి గోవిందాచార్యులు

**ఆత్మకూరి గోవిందాచార్యులు** (1895-1973) ప్రముఖ స్వాతంత్ర్య సమరయోధుడు, తెలుగు, ఆంగ్లం, సంస్కృత భాషల కోవిదుడు, పలు గ్రంథకర్త, పత్రికాధిపతి, సంపాదకుడు, శాసన సభ్యుడు.
## బాల్యం, విద్యాభ్యాసం
ఆత్మకూర గోవిందాచార్యులు 1895లో పశ్చిమగోదావరి జిల్లాలోని అగ్రహారగోపవరం గ్రామంలో పుట్టారు. సంపన్నులైన వైష్ణవ బ్రాహ్మణుల కుటుంబంలో, వేంకట కృష్ణమాచార్యులు, సుభద్ర దంపతులకు కుమారునిగా జన్మించారు. ఆయన తెలుగు, ఆంగ్లం, సంస్కృతం అభ్యసించారు. ప్రభుత్వ ఉపాధ్యాయ వృత్తికి శిక్షణ కోర్సును చదవడం ప్రారంభించారు.

## స్వాతంత్ర సమరంలోకి
ప్రభుత్వోపాధ్యాయ కోర్సు చదవడం ప్రారంభించిన ఆత్మకూరి గోవిందాచార్యులు 1920 అక్టోబర్ 13న గాంధీజీ ఇచ్చిన పిలుపును అందుకుని విద్యాభ్యాసం వదలిపెట్టారు. 1920లో కలకత్తా, నాగపూర్ లలో జరిగిన అఖిల భారత కాంగ్రెస్ సమావేశాలకు హాజరై పశ్చిమ గోదావరి జిల్లా ప్రజల తరఫున గాంధీ సహాయ నిరాకరణను సమర్థిస్తూ మాట్లాడారు. 1921లో ఏలూరులో గాంధీ ప్రబోధించిన జాతీయ విద్యాలయం స్థాపించినవారిలో ఆయన ఆత్మకూరి కూడా ఉన్నారు.
## పత్రికా సంపాదకునిగా
వీరు ఏలూరు నుండి 1924లో **సత్యాగ్రాహి** అనే పేరుతో ఒక రాజకీయ వారపత్రికను స్థాపించి దానికి సంపాదకులుగా ఉన్నారు.
## సంఘ సంస్కర్తగా
అస్పృశ్యులకు ఏలూరులోని జనార్దనస్వామి  ఆలయ ప్రవేశానికై అత్తిలి సూర్యనారాయణ, గూడూరు రామచంద్రరావు, చెంచుదాసు, అయ్యదేవర కాళేశ్వరరావు, నరాలసెట్టి దేవేంద్రుడు మొదలైన వారితో కలిసి సత్యాగ్రహాన్ని నిర్వహించాడు.

## రచనలు
* గోవింద రామాయణము
* మహాత్మా గాంధీ చరిత్ర
* భారతదేశ ఆర్థికచరిత్ర
* భారతీయ రాజ్యాంగ చరిత్ర
* పాహిమాం శతకము

## మూలాలు

వర్గం:1895 జననాలు
వర్గం:1973 మరణాలు
వర్గం:పశ్చిమ గోదావరి జిల్లా స్వాతంత్ర్య సమర యోధులు
వర్గం:సంపాదకులు
వర్గం:పశ్చిమ గోదావరి జిల్లా పాత్రికేయులు
బి.రమణ (గాయని)

**బి.రమణ** సినిమా నేపథ్య గాయని. ఈమె యుగళగీతాలు, బృందగీతాలలో ఎక్కువగా పాడినా సోలో పాటలు చాలా తక్కువగా పాడింది. తెలుగు, తమిళ, కన్నడ, మలయాళ, ఒరియా, హిందీ భాషలలో సుమారు వెయ్యి పాటలు పాడింది.

## విశేషాలు
thumb|right/200px|బి.రమణ
ఈమె స్వస్థలం విజయవాడ. బత్తుల రాములు, నారాయణమ్మ ఈమె తల్లిదండ్రులు. చిన్నప్పటి నుండి ఈమెకు సినిమా పాటలంటే అభిమానం. ఈమె రాజాగారి రత్నారావు వద్ద సంగీతం నేర్చుకుంది.పిమ్మట మద్రాసులో కోకా సత్యవతి వద్ద శాస్త్రీయ సంగీతం రెండేళ్లు అభ్యాసం చేసింది.  ఈమె విజయవాడ రేడియో స్టేషన్‌లో పిల్లల కార్యక్రమంలో పాల్గొని పాటలు పాడేది. బాల్యంలో ఈమె పలు పాటల పోటీలలో పాల్గొని అనేక బహుమతులు గెలుచుకుంది. ఒకవైపు సంగీతం నేర్చుకుంటూనే లలిత గీతాల కచేరీలు ఇవ్వసాగింది. రసన సమాఖ్య, అరుణోదయ నాటక మండలి వారి నాటకాలలో పాటలు పాడేది. 1963లో సంజీవని రహస్యం అనే డబ్బింగ్ సినిమాలో పాడటానికి ఈమెకు తొలి అవకాశం లభించింది. ఈమె ఘంటసాల వెంకటేశ్వరరావు, పిఠాపురం నాగేశ్వరరావు, మాధవపెద్ది సత్యం, ఎస్.పి.బాలసుబ్రహ్మణ్యం వంటి గాయకులతో కలిసి కొన్ని వేల కచేరీలు చేసింది. ఇంకా ఈమె భక్తి గీతాలు, లలితా సహస్రనామాలు, క్రిస్టియన్ గీతాలు కేసెట్లలో పాడింది. ఈమెకు ఒక కూతురు. ఆమె పేరు కుసుమ. కుసుమ డబ్బింగ్ ఆర్టిస్ట్‌గా సినిమా రంగంలో పనిచేస్తున్నది. 

## కొన్ని సినిమాలు
ఈమె పాటలు పాడిన తెలుగు సినిమాలలో కొన్ని:

* సంజీవని రహస్యం (1965)
* అమ్మా నాన్న (1966)
* గొప్పవారి గోత్రాలు (1967)
* భామా విజయం (1967)
* భువనసుందరి కథ (1967)
* ముళ్ళ కిరీటం (1967)
* భేతాళ మాంత్రికుని కథ
* జీవిత బంధం (1968)
* జీవితాలు (1968)
* బంగారు పంజరం (1968)
* వీరాంజనేయ (1968)
* బలరామ శ్రీకృష్ణ కథ (1970)
* మా నాన్న నిర్దోషి (1970)
* మాయని మమత (1970)
* రామాలయం (1971)
* విచిత్ర దాంపత్యం (1971)
* తల్లీ కొడుకులు (1973)
* పసి హృదయాలు (1973)
* గుణవంతుడు (1975)
* చల్లని తల్లి (1975)
* కురుక్షేత్రం (1977)
* గంగ యమున సరస్వతి (1977)
* దేవదాసు మళ్లీ పుట్టాడు (1978)
* నేటి భారతం (1983)
* దేవాలయం (1985)
* మేజర్ చంద్రకాంత్ (1993)

## మూలాలు

వర్గం:తెలుగు సినిమా నేపథ్యగాయకులు
వర్గం:మహిళా గాయకులు
వర్గం:తెలుగు సినిమా మహిళా నేపథ్య గాయకులు
సంజీవని రహస్యం

వర్గం:డబ్బింగ్ సినిమాలు
వర్గం:బి.సరోజాదేవి నటించిన సినిమాలు
సంజీవని రహస్యం 1965 డిసెంబరు 10న విడుదలైన తెలుగు సినిమా. దీనిని "కచ దేవయాని కథ" అని కూడా అంటారు. పంచశీల ప్రొడక్షన్స్ పతాకం కింద పొట్లూరి,  జోగారావు లు  నిర్మించిన ఈ సినిమాకు కె.సోము దర్శకత్వం వహించాడు. 

## కథ
కచ-దేవయాని కథ హిందూ పురాణాలలో ఒక ప్రసిద్ధ ప్రేమ కథ. దేవతల గురువు బృహస్పతి కుమారుడు కచుడు, రాక్షసుల గురువు శుక్రుని కుమార్తె దేవయాని. కచుడు శుక్రుని వద్ద మృతసంజీవని విద్య నేర్చుకోవడానికి అతని ఆశ్రమానికి వెళతాడు. దేవయాని కచుడిని ప్రేమిస్తుంది, కాని కచుడు ఆమె ప్రేమను తిరస్కరిస్తాడు. ఈ కథలో ప్రేమ, త్యాగం, అహంకారం వంటి అంశాలు ఉన్నాయి.  

ఈ కథలో, కచుడు, దేవయాని ఇద్దరూ వివిధ పాత్రలను పోషిస్తారు. కచుడు విద్య కోసం తపన, నిబద్ధత, త్యాగాన్ని సూచిస్తే, దేవయాని ప్రేమ, నమ్మకం, కోపం, ఆవేశాలను సూచిస్తుంది.   

## తారాగణం

* బి.సరోజాదేవి 

## మూలాలు
అమ్మా నాన్న (1966 తెలుగు సినిమా)

**అమ్మా నాన్న** 1966, డిసెంబర్ 24న విడుదలైన తెలుగు చలనచిత్రం. ఇది *కడువలిన్ కుళందై* అనే తమిళ సినిమా యొక్క డబ్బింగ్ చిత్రం. 
## కథా సంగ్రహం
కథానాయకుడైన విశ్వం (కళ్యాణ్ కుమార్) వ్యాపారి, ఫ్యాక్టరీ యజమాని అయిన ఒక సంపన్నుడి ఏకైక పుత్రుడు. విశ్వం పై చదువులు ముగించుకుని విదేశాలనుండి రాగానే కారులో జోరుగా హుషారుగా షికారు చేస్తున్న సమయంలో అందాలరాశి సరోజ (జమున) తారసిల్లుతుంది. అప్పుడే వారి చూపులతోపాటు మనసులు కూడా కలుస్తాయి. అనంతరం సరసాలు, సరాగాలు ప్రారంభిస్తారు. కాని తమ ప్రేమ కథ అడ్డం తిరుగుతుందని వారికి తెలియదు. ఈలోపుగానే అయినవారికి తెలియకుండా రిజిస్టరు వివాహం కూడా చేసుకుంటారు.

నాయకీనాయకుల ప్రేమకథను, స్వార్థానికీ, నైచ్యానికీ ప్రతిరూపమైన ఫ్యాక్టరీ మేనేజరు రత్నం పసిగడతాడు. ఈ జంటను వేరుచేయకపోతే తనకు, తన ఉద్యోగానికి ముప్పు వాటిల్లుతుందని గ్రహిస్తాడు. ఇతడి కుయుక్తులకు విశ్వం మేనత్త సహకరిస్తుంది. తన కూతురు పద్మినిని విశ్వం భార్యగా చేయాలని ఆమె సంకల్పం.

ఒక వ్యాపార ఒడంబడిక మీద సంతకం చేయాలన్న మిషతో విశ్వాన్ని సింహళం పంపిస్తారు. విశ్వం కొలంబో వెళ్ళిన తర్వాత అతని ప్రేమఫలితంగా కడుపు పండిన సరోజను రత్నం ఇంటినుండి తరిమివేస్తాడు. సరోజ ఒక పేదరాలి ఇంటికి చేరుతుంది. అక్కడే బిడ్డను కంటుంది.

విశ్వం కొలంబో నుండి తిరిగి వచ్చిన తర్వాత సరోజ మరణించిందన్న వార్త విని భగ్నహృదయుడై వెర్రివాడుగా మారిపోతాడు. ఇష్టం లేకపోయినా అతడి మెడలు వంచి మేనత్త కూతురుతో పెళ్ళి చేస్తారు.

పేదరాలి ఇంటవున్న సరోజ, పసిపాప ఒకనాడు రత్నం కంట పడతారు. అతనిలో ద్వేషం తిరిగి రగులుకుంటుంది. తల్లి నుండి బిడ్డను కూడా వేరుచేస్తాడు. కాని బిడ్డ అతనికి చిక్కకుండా ఒక అనాథ రక్షకుడైన భారతి సన్నిధికి చేరుతుంది. అతడు ఆ పిల్లవాడిని పెంచుతాడు. అమ్మా నాన్న లేని ఒక పిల్లవాడిని సాకుతున్నందుకు ఆ వూరిలో కొందరు ఆయనపై ఈర్ష్యతో పగబడతారు. ఆ తపస్వి హృదయాన్నే కాక, శరీరాన్ని కూడా గాయపరుస్తారు.

సరోజ నర్సువృత్తిలో ప్రవేశిస్తుంది. విశ్వం అచేతనుడిగా కాలం వెళ్ళబుచ్చుతుంటాడు. డబ్బుకోసం రత్నం కుట్రలు పన్నుతూనే ఉంటాడు. ఈ కుట్రలన్నీ భగ్నమై చివరకు రత్నం నేరస్తుడిగా సమాజం ముందు నిలబడతాడు.

నేరస్తునికి శిక్షతప్పదని నాకు తెలుసు అంటూనే ఎదురుగా వచ్చిన పోలీసులను స్వయంగా ఆహ్వానించి బేడీలను వేయమని చేతులు చాపుతాడు రత్నం.

రత్నం కుట్రలు భగ్నమైనదశలో విశ్వం రెండవభార్య విషప్రయోగం వల్ల మరణిస్తుంది. స్వార్థానికి వంచితురాలైన ఆమె తల్లి ఉన్మాది అవుతుంది. విశ్వం రెండవ భార్య కూతురు తల్లి లేనిదవుతుంది.

విశ్వం, కొడుకు కృష్ణ, తల్లి సరోజ ముగ్గురూ ఆసుపత్రిలో కలుసుకుంటారు.

## మూలాలు

వర్గం:డబ్బింగ్ సినిమాలు
శివకాశిపురం (వేలేరుపాడు)

**శివకాశిపురం**,పశ్చిమ గోదావరి జిల్లా, వేలేరుపాడు మండలానికి చెందిన రెవెన్యూయేతర గ్రామం.

ఇది మండల కేంద్రమైన వేలేరుపాడుకు 3 కిలోమీటర్ల దూరంలో ఉంది. ఈ గ్రామం నడిబొడ్డున ప్రసిద్ధ శివాలయం ఉంది.ఇది పోలవరం ముంపు గ్రామాలలో ఒకటి.ఇక్కడి నుండి గోదావరి తీరం ఐదు కిలోమీటర్ల దూరంలో ఉంది
## మూలాలు

## వెలుపలి లంకెలు
భీమ్‌బేట్కా శిలా గుహలు

**భీమ్‌బేట్కా శిలా గుహలు** ప్రాచీన శిలా యుగం (పేలియోలిథిక్) నాటి పురావస్తు గుహలు. ఈ గుహలు భారతదేశంలో ఆదిమానవుడి ఉనికినీ, దక్షిణ ఆసియాలో రాతి యుగం ఆరంభాన్నీ చాటుతున్నాయి. ఈ గుహలు భారతదేశం లోని మధ్యప్రదేశ్ రాష్ట్రం రైసేన్ జిల్లా ఒబైదుల్లాగంజ్ పట్టణానికి సమీపంలోని రాతాపానీ వన్యప్రాణి అభయారణ్యంలో ఉన్నాయి. ఇందులో కొన్ని గుహల్లో లక్ష సంవత్సరాలకు పూర్వం హోమో ఎరక్టస్ అనే ఆది మానవ జాతికి చెందిన వారు నివసించిన ఆధారాలు దొరికాయి. ఈ గుహలలోని కొన్ని రాతి చిత్రాలు 30,000 సంవత్సరాలకు పై బడినవి. ఈ గుహలు పూర్వం నాట్యం యొక్క ఉనికి కూడా కనబర్చాయి. 2003లో ఈ గుహలను ప్రపంచ వారసత్వ ప్రదేశంగా యునెస్కో గుర్తించింది.

భీమ్‌బేట్కా (भीमबेटका) అనే పేరు మహా భారతంలోని భీముడి వలన వచ్చింది. భీమ్‌బేట్కా అనే పదం భీమ్ బైఠకా (भीमबैठका) నుంచి వచ్చింది. దీని అర్థం భీముడు కూర్చున్న ప్రదేశం.

## కనుగొనుట
స్థానిక ఆదివాసీల కథనం ప్రకారం 1888 లో పురావస్తు శాఖ పూర్వం ఈ గుహలు బౌద్ధారామాలని నమోదు చేసింది. తరువాత ప్రముఖ భారతీయ పురావస్తు శాస్త్రవేతైన విష్ణు శ్రీధర్ వాకణ్కర్ రైలులో భోపాల్ వెళ్తూ తాను స్పెయిన్, ఫ్రాన్స్ లో చూసిన గుహలను పోలిన వాటిని ఇక్కడ చూసాడు. తరువాత 1957లో వాకణ్కర్ తమ బృందంతో కలసి ఈ గుహలను కనుగొన్నాడు.

మొత్తం 750 గుహలు కనుగొనగా అందులో 243 భీమ్‌బేట్కా వర్గానికి, 178 లకర్ జువార్ వర్గానికి చెందినవిగా గుర్తించారు.

గుహలోని ఏకశిలపై ఉపయోగించిన రంగుల ముడిసరుకును సమీపంలోని బార్ఖేడా ప్రాంతం నుంచి తెచ్చినట్టు గుర్తించారు.

## కోతకు గురైన రాతి చిత్రాలు
భీమ్‌బేట్కాలోని ఒక గుహలో చేతిలో త్రిశూలం కలిగి నృత్య భంగిమలో ఉన్న చిత్రం ఉంది. దీనికి డాక్టర్ వాకణ్కర్ **నటరాజు** అని నామకరణం చేసారు.
ఈ గుహల్లోని చిత్రాలు వాతావరణ అవపాతానికి గురై కోంతమేర చెరిగిపోయాయి. వీటిని సంరక్షించడానికి భారత పురావస్తు శాఖ రసాయనాలు, మైనాన్ని ఉపయోగిస్తుంది.

## ఇవి కూడా చూడండి

* జ్వాలాపురం పురాతత్వ స్థలం - ఆంధ్రప్రదేశ్, నంద్యాల జిల్లాలో 75 వేల యేళ్ళ నాడు మానవులు నివసించిన స్థలం 

## మూలాలు

 
వర్గం:గుహలు
వర్గం:భారతదేశం లోని ప్రపంచ వారసత్వ ప్రదేశాలు
వర్గం:భారతదేశం లోని పురాతత్వ ప్రదేశాలు
లారిసా లాటినినా

**లారిసా లాటినినా** (**Larisa Latynina**) (జననం: 1934 డిసెంబరు 27) ఒక మాజీ సోవియట్ జిమ్నాస్ట్. 1956, 1964 మధ్య ఈమె 14 వ్యక్తిగత ఒలింపిక్ పతకాలు, నాలుగు జట్టు పతకాలు గెలుచుకుంది. ఈమె జిమ్నాస్ట్ చే అధిక ఒలింపిక్ బంగారు పతకాల రికార్డు సృష్టించింది. ఈమె మొత్తం 18 ఒలింపిక్ పతకాలతో 48 సంవత్సరాల పాటు (మైఖేల్ ఫెల్ప్స్ 2012 జూలై 31 న ఈమె రికార్డును అధిగమించాడు) అధిక ఒలింపిక్ పతకాలు పొందిన వ్యక్తిగా రికార్డు నెలకొల్పింది.

వర్గం:1934 జననాలు
వర్గం:జీవిస్తున్న ప్రజలు
పెషావర్

**పెషావర్** (Urdu&#x3A; پشاور&#x200E;; Pashto&#x3A; پېښور&#x200E;) పాకిస్తాన్ లోని ఖైబర్ పఖ్తూన్ ఖ్వా ప్రావిన్సు రాజధాని. ఖైబర్ పఖ్తూన్ఖ్వాలోకెల్లా ఇది అతిపెద్ద నగరం, 1998 జనగణన ప్రకారం పాకిస్తాన్ లోకెల్లా 9వ అతిపెద్ద నగరం. పెషావర్ మెట్రోపాలిటన్ నగరం, పాకిస్తాన్ కు చెందిన ఫెడరల్లీ అడ్మినిస్టర్డ్ ట్రైబల్ ఏరియాస్ కు పరిపాలన కేంద్రం, ఆర్థిక కేంద్రం. పెషావర్ ఖైబర్ పాస్ తూర్పు కొనకు సమీపంలోని పెద్ద లోయలో, పాక్-ఆఫ్ఘన్ సరిహద్దులో నెలకొంది. పెషావర్ కు నీటి సరఫరా కాబూల్ నది నుంచి, దాని కుడి ఉపనది బారా నది నుంచి లభిస్తోంది.

నమోదైన పెషావర్ చరిత్ర దానిని క్రీ.పూ.539 నాటి నుంచి ఉన్నదని తేలుస్తోంది, దీంతో పెషావర్ పాకిస్తాన్లో అత్యంత ప్రాచీనమైన నగరంగా, దక్షిణాసియా మొత్తం మీదే ప్రాచీనమైన నగరాల్లో ఒకటిగా నిలుస్తోంది.

## చరిత్ర
కుడి|thumb|279x279px|బలా హిసార్ కోట
కుడి|thumb|279x279px|ఖైబర్ పాస్

### ప్రాచీన పెషావర్
పెషావర్ ను సంస్కృతంలో *పురుషపురం *అంటారు, దీనికి వాక్యార్థం మనుష్యుల నగరం అనీ, పురుషుల నగరం అనీ అర్థం వస్తుంది.<span class="mw-reflink-text"></span> జెండా అవెస్తాలో వేకెరెత అన్న పేరుతో అహురా మజ్దా సృష్టించిన భూమిపై ఏడు అతి సుందరమైన ప్రదేశాల్లో ఒకటిగా వర్ణితమైంది. బక్ట్రియా ప్రాంతానికి మకుటంలో కలికితురాయిగా, తక్షశిలపై అధికారం ఉన్న నగరం అనీ పేర్కొన్నారు. మధ్య, దక్షిణ ఆసియా ప్రాంతపు ఇతర ప్రాచీన నగరాలతో పాటుగా పెషావర్ శతాబ్దాల పాటు బాక్ట్రియా, దక్షిణ ఆసియా, మధ్య ఆసియా ప్రాంతాల మధ్య వాణిజ్య కేంద్రంగా నిలిచింది. క్రీ.పూ.2వ శతాబ్ది నాటికి  చెందినవని భావిస్తున్న బక్షాళి వ్రాతప్రతిలో వర్గమూలాన్ని కనిపెట్టేందుకు బక్షాళి పద్ధతి వంటివి ఈ ప్రాంతంలో లభించాయి. వీటన్నిటి ఆధారంగా ఇది ప్రాచీన కాలానికి విద్యా కేంద్రం అని చెప్పవచ్చు.

## సంస్కృతి
1980ల్లో ఆఫ్ఘనిస్తాన్ తో సోవియట్ యుద్ధం చేస్తున్నప్పుడు, పెషావర్ కు అనేకమంది ఆఫ్ఘాన్ శరణార్ధులు వసలవచ్చారు. ఆఫ్ఘాన్ సంగీతకారులు, కళాకారులకు పెషావర్ నిలయమైపోయింది.

## గ్యాలరీ

File:Admn Office Islamia College.JPG|Clock Tower of Peshawar city known as "Ghanta Ghar" (Clock Home) in Urdu
File:Lady Reading Hospital Peshawar.JPG|Flower work inside Mohabbat Khan Mosque
|Sunehri Mosque
File:Kenta Kerr, Peshawar.JPG|Sethi Mohallah
File:Mahabat Khan maseet tay phulkari.JPG|Peshawar International Airport
|
|
|
File:Sunehri maseet da booa.JPG|
|
File:Sethi Mohallah 100 0712 edited.jpg|
|
|
|
File:Peshawar Airport (retouched).JPG|
|
|


## నోట్సు



## మూలాలు



వర్గం:పాకిస్తాన్ నగరాలు
లక్ష్మణ దేవాలయం, ఖజురహో

**లక్ష్మణ దేవాలయం** 10వ శతాబ్దానికి చెందిన హిందూ దేవాలయం. ఇది యశోవర్మన్ చేత చందేలా వంశం కాలంలో నిర్మించబడింది. ఇది భారతదేశంలోని  ఖజురాహో వద్ద,  ఉంది. ఈ దేవాలయం వైకుంఠ విష్ణుకు అంకితం చేయబడింది — ఇది విష్ణు యొక్క ఒక రూపం. ఖజురాహో సమూహ స్మారకాలులో భాగమైన ఈ దేవాలయం, తన నిర్మాణ శైలి , మతపరమైన ప్రాముఖ్యత కారణంగా 1986లో యునెస్కో ప్రపంచ వారసత్వ జాబితాలో చేర్చబడింది.

## స్థానం

ఈ దేవాలయం ఖజురాహోలోని పశ్చిమ దేవాలయ సముదాయంలో ఉంది. ఖజురాహో అనేది మధ్యప్రదేశ్ రాష్ట్రంలోని ఛత్తర్పూర్ జిల్లాలో ఉన్న ఒక చిన్న గ్రామం.

## వాస్తుశిల్పం

ఇది సందార  శైలిలో నిర్మించబడిన పంచాయతన రీతికి చెందిన దేవాలయం. మొత్తం దేవాలయ సముదాయం ఒక ఎత్తైన వేదిక (జగతి)పై నిర్మించబడింది. ఈ నిర్మాణం సంపూర్ణ హిందూ దేవాలయ వాస్తుశిల్ప లక్షణాలను కలిగి ఉంది. ఇందులో ప్రవేశ మండపం (అర్ధమండపం), మండపం, మహామండపం, అంతరాలం , గర్భగృహం ఉన్నాయి. ఖజురాహోలోని ఇతర దేవాలయాలకన్నా భిన్నంగా, దీని గర్భగృహం ప్రణాళికలో పంచరథ  ఆకృతిలో ఉంటుంది. దీని శిఖరం చిన్న ఉపశిఖరాలతో (ఉరుశృంగాలు) అలంకరించబడి ఉంటుంది. దేవాలయ గోడలపై బాల్కనీ ఆకృతుల కిటికీలు , శిల్పాలతో అలంకరించబడిన బాలుస్ట్రేడ్‌లు ఉన్నాయి. బయట గోడలపై రెండు వరుసల శిల్పాలు ఉన్నాయి, వీటిలో దేవతా విగ్రహాలు, దంపతులు , శృంగార దృశ్యాలు కనిపిస్తాయి. గర్భగృహ ద్వారం ఏడు శాఖలతో (లంబ పలకలు) అలంకరించబడింది. మధ్య శాఖలో విష్ణువు యొక్క దశావతారాలు చెక్కబడ్డాయి. లింటెల్‌పై మధ్యలో లక్ష్మీ దేవి, ఆమె ఇరువైపులా బ్రహ్మ , విష్ణు ఉన్నారు. గర్భగృహంలో నాలుగు చేతులతో ఉన్న విష్ణువు విగ్రహం ఉంది. ఒక కోనలో శిల్పి , అతని శిష్యులు పని చేస్తున్న దృశ్యం కూడా చెక్కబడి ఉంది.

## శిల్పాలు

### ప్రధాన విగ్రహం

thumb|ముఖ్య విగ్రహం (త్రిముఖ విష్ణు), లక్ష్మణ దేవాలయం, ఖజురాహో

ప్రధాన విగ్రహం మూడు తలలు , నాలుగు చేతులతో కూడిన వైకుంఠ విష్ణు రూపం. మధ్య తల మానవ రూపంలో ఉండగా, పక్క తలలు వరాహం (వరాహ అవతారం) , సింహం (నరసింహ అవతారం) రూపాలలో ఉంటాయి.

### బయటి గోడల శిల్పాలు


File:Khajuraho India, Lakshman Temple, Sculpture 02.JPG|గణేశ శిల్పం (బయటి గోడ)
File:Khajuraho India, Lakshman Temple, Sculpture 03.JPG|బయటి గోడ శిల్పం
File:Khajuraho India, Lakshman Temple, Sculpture 04.JPG|బయటి గోడ శిల్పం
File:Khajuraho India, Lakshman Temple, Sculpture 05.JPG|బయటి గోడ శిల్పం
File:Khajuraho India, Lakshman Temple, Sculpture 06.JPG|బయటి గోడ శిల్పం


### దేవాలయం లోపలి శిల్పాలు


File:Khajuraho India, Lakshman Temple, Sculpture 08.JPG|నరసింహ శిల్పం (లోపల)
File:Khajuraho India, Lakshman Temple, Sculpture 09.JPG|దెబ్బతిన్న వరాహ శిల్పం (లోపల)
File:Khajuraho India, Lakshman Temple, Sculpture 10.JPG|మహిషాసురమర్ధిని శిల్పం (లోపల)
File:Khajuraho India, Lakshman Temple, Sculpture 11.JPG|లక్ష్మణ దేవాలయం లోపలి దృశ్యం
File:Khajuraho India, Lakshman Temple, Sculpture 12.JPG|హయగ్రీవ శిల్పం (లోపల)
File:Khajuraho India, Lakshman Temple, Sculpture 13.JPG|వామన శిల్పం (లోపల)
File:Khajuraho India, Lakshman Temple, Sculpture 14.JPG|శివ , బ్రహ్మ శిల్పం (లోపల)


## మూలాలు

## బాహ్య లింకులు

* ఎం.పి. పర్యాటక అధికారిక వెబ్‌సైట్ – ఖజురాహో
* భారత పురావస్తు సర్వే, భోపాల్ విభాగం – ఖజురాహో సూచిక
* భారత పురావస్తు సర్వే – లక్ష్మణ దేవాలయం

వర్గం:మధ్యప్రదేశ్‌లోని స్మారకాలు
వర్గం:మధ్యప్రదేశ్‌లోని ప్రపంచ వారసత్వ ప్రదేశాలు
వర్గం:ఖజురాహోలోని హిందూ దేవాలయాలు
వర్గం:విష్ణు దేవాలయాలు
వర్గం:10వ శతాబ్దపు హిందూ దేవాలయాలు
ఇంట్రానెట్

**ఇంట్రానెట్** (**intranet**) అనేది ఆర్గనైజేషన్ యొక్క సిబ్బందికి మాత్రమే అందుబాటులో ఉంచే ఒక ప్రైవేట్ నెట్వర్క్. సాధారణంగా ఆర్గనైజేషన్ ల యొక్క అంతర్గత ఇన్ఫర్మేషన్ టెక్నాలజీ వ్యవస్థల నుండి అందుబాటులో ఉన్న సమాచారం, సేవల యొక్క ఒక విస్తృత పరిధి, ఇది ఇంటర్నెట్ నుండి సామాన్య ప్రజలకు అందుబాటులో ఉండదు. ఒక సంస్థాపరమైన ఇంట్రానెట్ అనేది అంతర్గత కమ్యూనికేషన్, తోడ్పాటుల యొక్క ఒక ముఖ్యమైన కేంద్రబిందువుగా నిర్మితమైవుంటుంది,, అంతర్గత, బాహ్య వనరులను ప్రాప్తి చేయడానికి ఏకైక ప్రారంభ బిందువుగా ఉపయోగపడుతుంది. సాధారణ రూపంలోని ఇంట్రానెట్ లోకల్ ఏరియా నెట్వర్క్ (LANs), వైడ్ ఏరియా నెట్వర్క్ (WANs) ల కోసం సాంకేతికతలతో స్థాపించబడుతుంది.

ఇంట్రానెట్స్ 1994 నుండి పెద్ద సంస్థల శ్రేణి యందు కనిపించడం మొదలయ్యింది.

## మూలాలు

వర్గం:కంప్యూటర్ నెట్వర్కులు
అబ్బిరెడ్డి పేరయ్యనాయుడు

**అబ్బిరెడ్డి పేరయ్యనాయుడు** ప్రతిభావంతుడైన కవి, శతావధాని, పరిశోధకుడు, గ్రంథ రచయిత, ఉత్తమ ఉపన్యాసకుడు.  ఇతడు అనేక సాహిత్య రూపకాలలో ఆధునిక, ప్రాచీనాంధ్ర మహాకవుల పాత్రలను పోషించాడు.
## బాల్యము, విద్యాభ్యాసము
పేరయ్య నాయుడు 1958, ఆగస్టు 5వ తేదీన తూర్పుగోదావరి జిల్లా, మామిడికుదురు మండలానికి చెందిన పాశర్లపూడి గ్రామంలో తన మాతామహుని ఇంట జన్మించాడు. ఇతడి స్వగ్రామం అమలాపురం సమీపంలోనున్న రెడ్డిపల్లి గ్రామం. సీతామహాలక్ష్మి, బాపిరాజు గారలు ఇతని తల్లిదండ్రులు. ఇతడు ప్రాథమిక విద్యను రెడ్డిపల్లి లోని ప్రాథమిక పాఠశాలలో చదివాడు. ఉన్నత పాఠశాలావిద్యను కామనగరువు జిల్లాపరిషత్తు ఉన్నతపాఠశాలలో పూర్తిచేశాడు. పిమ్మట పొడగట్లపల్లిలోని పెన్మత్స సూర్యనారాయణమ్మ, సత్యనారాయణరాజు ఓరియంటల్ కళాశాలలో చదివి భాషాప్రవీణ పట్టాపుచ్చుకున్నాడు. తరువాత ప్రైవేటుగా ఆంధ్రవిశ్వవిద్యాలయం నుండి ఎం.ఎ. (తెలుగు), ఎం.ఎ. (సంస్కృతం)లను పూర్తిచేశాడు. పెద్దింటి దీక్షితదాసు హరికథాసాహిత్యము అనే అంశము పై పరిశోధన చేసి 1997లో హైదరాబాదులోని పొట్టిశ్రీరాములు తెలుగు విశ్వవిద్యాలయం నుండి పి.హెచ్.డి.పట్టా సంపాదించుకున్నాడు. పురాణపండ సుబ్బారావు, కందుకూరి శ్రీరామచంద్రమూర్తి, శ్రీపాద లక్ష్మీనారాయణశాస్త్రి మొదలైనవారు ఇతని గురువులు.

## ఉద్యోగము
ఇతడు పొడగట్లపల్లి లోని ఓరియంటల్ కళాశాలలో 1978 నుండి 1990 వరకు ఉపన్యాసకుడిగా పనిచేశాడు. తరువాత రాజమండ్రిలోని కందుకూరి వీరేశలింగ ఆస్తిక కళాశాలలో తెలుగు ఉపన్యాసకుడిగా చేరాడు. 1997లో రీడర్‌గా పదోన్నతిని పొందాడు.

## అవధానాలు
ఇతడు 18 సంవత్సరాల వయసులో పొడగట్లపల్లి సంస్కృత కళాశాలలో విద్యార్థిగా ఉన్నప్పుడే మొట్టమొదటి అవధానం అక్కడ చేశాడు. ఇతడు పొడగట్లపల్లి, తుని, రంపచోడవరం, అనకాపల్లి, ఏలూరు, యానాం, అమలాపురం, విశాఖపట్టణం మొదలైన స్థలాలలో శతాధిక అష్టావధానాలు, రాజమండ్రిలో రెండు శతావధానాలు, పెనుగొండలో ఒక నేత్రావధానం చేశాడు. ఇతని అవధానాలలో సమస్యాపూరణం, నిషిద్ధాక్షరి, వర్ణన, దత్తపది, వ్యస్తాక్షరి, వారకథనం, ఆశువు, పురాణం, ఘంటగణనం, అప్రస్తుతప్రసంగం మొదలైన అంశాలు ఉంటాయి.
### అవధానాలలో కొన్ని పూరణలు
* సమస్య: చలిఁగని కార్తికమ్మునను సర్వులు మెచ్చిరి భోజనమ్ముల్
పూరణ:సలలిత దైవభక్తి విలసన్మృదుచిత్తసరోజ లౌచు, దే
వళముల కేగి, కొల్చి, యుపవాస కృశీభవదంగులౌచు, ని
శ్చలముగ, రాత్రిపూజనము సల్పి, యనల్పము దానఁ గంద బ
చ్చలిఁగని కార్తికమ్మునను సర్వులు మెచ్చిరి భోజనమ్ముల్


* సమస్య: సాంబారా! రసమా? హితంబగు రుచిన్ సంతోషమున్ గూర్చెడిన్
పూరణ: అంబన్ సర్వజగత్సవిత్రి నిజదేహంబందు నర్థంబుగా
సమ్మానించిన రాగమూర్తివి, ప్రశస్తంబైన నీ నామ గా
నంబే పాపచయాపహారకము; విజ్ఞానైకవారాశి వో
సాంబా! రార! సమాహితంబగు రుచిన్ సంతోషమున్ గూర్చెడిన్

* వర్ణన: యౌవనాన్ని సంధ్యతో పోల్చుతూ
పూరణ: మురిసిపోకమ్మ యీనాటి పొంగు పసయు
శాశ్వతంబంచు నెంచి నీ స్వాంతమందు
ఉదయ సాయం సమయముల నొప్పుచుండు
సంధ్య వంటిది బోటిరో జవ్వనంబు.

* దత్తపది: క్రికెట్ - టికెట్ - బకెట్ - జాకెట్ అనే పదాలతో దేవీపరంగా పద్యం.
పూరణ: చక్రి కెట్టులొ లక్ష్మి, యీశ్వరుని కటులు
నగజ శోభిల్లు రక్తి నానాటి కెటులు
అంబ కెట్టులు మన్నుతులర్పితంబ
మనెడి మమ్ముఁ జాకెట్టుల్లున్ గనదె కృపన్


## రచనలు
* శ్రీ వేంకటాద్రీశ్వర శతకము
* అమరుడు

## పురస్కారాలు, సత్కారాలు, బిరుదులు
* ఉత్తమ ఉపాధ్యాయ పురస్కారం
* తెలుగు విశ్వవిద్యాలయం వారి శతావధాని కార్యంపూడి రాజమన్నార్ స్మారక ధర్మనిధి పురస్కారం
* నేత్రావధాన శేఖర
* అవధాని శేఖర
* శతావధాన ధురీణ

## మూలాలు

వర్గం:1958 జననాలు
వర్గం:అవధానులు
వర్గం:శతావధానులు
వర్గం:తూర్పు గోదావరి జిల్లా కవులు
వర్గం:ఉత్తమ ఉపాధ్యాయులు
కామనగరువు

ఈ గ్రామంలో జిల్లాపరిషత్ ఉన్నత పాఠశాల ఉంది.

## ప్రముఖ వ్యక్తులు
* గిడ్డి గనికమ్మ: ఆస్తులను ఎలా కూడబెట్టుకోవాలా అని ఆలోచించే వారున్న ఈ రోజుల్లో తన యావదాస్తిని ప్రభుత్వ పాఠశాలకు దానంగా ఇచ్చిన మహాదాత గిడ్డి గనికమ్మ. ఆమె ఇంటి సమీపంలో ఉన్న చిట్టమ్మచెరువు పాఠశాలను బైపాస్ రోడ్డు విస్తరణలో భాగంగా తొలగించనున్నుట్టు తెలుసుకుని, పిల్లల చదువుకు ఎలాంటి ఇబ్బంది రాకూడదని రూ.20 లక్షల విలువైన ఐదు సెంట్ల భూమిని, అందులో ఉన్న భవనం సహా చిట్టమ్మచెరువు ప్రాథమిక పాఠశాలకు ఇవ్వాలంటూ పంచాయతీకి దానమిచ్చింది. గ్రామస్థులు ఈమె ఆదర్శప్రాయమైన దాతృత్వానికి జేజేలు పలికారు. 
* అబ్బిరెడ్డి పేరయ్యనాయుడు:  కవి, శతావధాని, పరిశోధకుడు, గ్రంథ రచయిత, ఉత్తమ ఉపన్యాసకుడు. ఇతడు ఈ గ్రామంలోని ఉన్నతపాఠశాలలో చదువుకున్నాడు.

## మూలాలు

వర్గం:రెవెన్యూయేతర గ్రామాలు
మేడిపల్లి (మేడిపల్లి మండలం)

**మేడిపల్లి**,తెలంగాణ రాష్ట్రం, మేడ్చల్ జిల్లా, మేడిపల్లి మండలంలోని గ్రామం.ఇది జనగణన పట్టణం.

## నూతన మండల కేంద్రంగా గుర్తింపు
లోగడ మేడిపల్లి  గ్రామం జిల్లా, రంగారెడ్డి జిల్లా, మల్కాజిగిరి రెవెన్యూ డివిజను పరిధిలోని ఘటకేసర్ మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా మేడిపల్లి  గ్రామాన్ని (1+07) ఎనిమిది గ్రామాలుతో నూతన మండల కేంధ్రంగా మేడ్చల్ జిల్లా,కీసర రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

#

## మూలాలు

## వెలుపలి లింకులు

వర్గం:జనగణన పట్టణాలు
వర్గం:మేడ్చల్ జిల్లా జనగణన పట్టణాలు
వామ్‌బామ్

**వామ్‌బామ్ (Violence Against Men and Boys Awareness Month) ** అంటే పురుషుల, బాలురపై హింసకు వ్యతిరేకంగా అవగాహన కలిగించే నెల. సాంఘిక మాధ్యమాలలో వాడబడుతోన్న ఒక హ్యాష్ ట్యాగు. సంవత్సరంలోని అక్టోబరు నెల VAMBAM గా విశ్వవ్యాప్తంగా గుర్తించబడుతోంది.

## పరిచయం
సాధారణంగా హింస/గృహహింస అనగనే సంఘజీవులలో మెదిలే ఆలోచన **బాధింపబడేది ఎప్పుడూ స్త్రీయే. బాధించేది ఎప్పుడూ పురుషుడే** అని. పురుషులు శారీరకంగా/మానసికంగా దృఢమైనవారని, స్త్రీలు కారనే మిథ్య మనలో తెలియకనే నాటుకుపోయి ఉండటం వలన ఈ ఆలోచనకు బలం చేకూరినది. కాబట్టి పురుషులపై హింస/గృహహింసకు తావులేదని మనం అపోహ పడుతోంటాం. కానీ దీనికి విరుద్ధంగా, ఒక కోణం నుండి చూస్తే, పురుషుడూ మనిషే. అతనికీ హృదయం ఉంటుంది. పురుషుడికీ భావోద్వేగాలు ఉంటాయి. పురుషుడు కన్నీరు పెడతారు. నొచ్చుకుంటాడు. సంతోషపడతాడు. స్త్రీలకు ప్రేమాభిమానాలు ఎంత అవసరమో, పురుషుడికీ అవి అంతే అవసరం. పురుషుడు కూడా వేదనకు లోనౌతాడు. స్త్రీ (పురుషుడు) కూడా పురుషుని మానసిక/శారీరక వేదనకు ప్రత్యక్షంగా/పరోక్షంగా కారణం కావచ్చుననే వాదనను సమర్థిస్తూ, కేవలం పురుషులకే కాక, బాలుర వేదనలను కూడా ఎలుగెత్తి చాటటానికే ఈ హ్యాష్ ట్యాగు సాంఘిక మాధ్యమాలలో విరివిగా వాడబడుతోంది.

### ఎందుకు అవసరం?

* సాధారణంగా హింస అనగానే మహిళలపైనే ఎక్కువగా చర్చ జరుగుతుంది.
* అయితే పురుషులు మరియు బాలురు కూడా:
** **గృహ హింస** (domestic violence),
** **శారీరక మరియు మానసిక దుర్వినియోగం**,
** **లైంగిక వేధింపులు** వంటి బాధలను ఎదుర్కొంటున్నారు.
* వీరి సమస్యలపై చర్చ జరగడం, అవగాహన పెరగడం చాలా అవసరం.

## ఉద్దేశ్యం
బాలుర/పురుషుల పై జరిగే హింస పట్ల మౌనాన్ని వీడటమే, VAMBAM యొక్క ప్రధాన ఉద్దేశం. వేధించబడే స్త్రీలపై చూపే జాలి, కరుణలు వేధించబడే పురుషుల/బాలురపై కూడా చూపేలా చేయటం.

## ఇవి కూడా చూడండి
* పురుషులపై హింస
* బాలురపై లైంగిక వేధింపులు
* పురుషులపై గృహ హింస
* జస్లీన్ కౌర్ లైంగిక వేధింపుల ఉదంతం
* 2015 దీమాపూర్ సామూహిక హత్య
* రోహ్‌తక్ సోదరీమణుల వీడియో వివాదం
* నిషా శర్మ వరకట్న వేధింపు వ్యాజ్యం
* సుహైబ్ ఇల్యాసీ
* అంతర్జాతీయ పురుషుల దినోత్సవం

## మూలాలు
* http://www.avoiceformen.com/mens-rights/domestic-violence-industry/violence-against-men-and-boys-awareness-month/

వర్గం:సాంఘిక మాధ్యమ హ్యాష్ ట్యాగ్ లు
వర్గం:స్త్రీవాద విమర్శ
వర్గం:పురుషవాదం
వర్గం:పురుషులపై హింస
వర్గం:అక్టోబర్
రామ్ జెఠ్మలానీ

**రామ్ జెఠ్మలానీ** (ఆంగ్లం: Ram Jethmalani; 1923 సెప్టెంబరు 14 - 2019 సెప్టెంబరు 07) ఒక భారతీయ న్యాయవాది, రాజకీయనేత. 2010లో సుప్రీంకోర్టు బార్ అసోసియేషన్ అధ్యక్షుడిగా ఎన్నికయ్యాడు.
## జీవిత చరిత్ర
కేంద్ర మాజీ న్యాయశాఖ మంత్రి   రామ్ జెత్మలానీ. క్రిమినల్ న్యాయవాది. ముఖ్యంగా సాక్షులను క్రాస్ ఎగ్జామిన్ చేసే అతని పద్ధతులు, కోర్టు గదిలో తన సామర్థ్యాన్ని పదేపదే నిరూపించాయి, దేశంలో అత్యధిక పారితోషికం తీసుకునే న్యాయవాదులలో ఒకరిగా నిలిచారు. జెత్మలానీ యొక్క అద్భుతమైన ప్రయాణం 1950 లలో కనీసం 1962 లో ప్రసిద్ధ నానావతి హత్య కేసులో చిక్కుకున్నప్పుడు ప్రారంభమైంది-ప్రేమ-త్రిభుజం, అక్కడ తన భార్య ఆరోపించిన ప్రేమికుడి హత్యకు నావికాదళ అధికారిని విచారించారు. కానీ జెత్మలాని ఒక వైపులా ప్రాతినిధ్యం వహించలేదు-అతను ఒక యువ న్యాయవాది, ఆ సమయంలోనే మొదలుపెట్టాడు, ప్రేమ్ అహుజా సోదరి మామి అహుజా చేత కాల్చి చంపబడ్డాడు. ఆమె సోదరుడి ప్రయోజనాలు. ఇది "చూసే సంక్షిప్త". ఇది బొంబాయిలో తనను తాను స్థాపించుకోవడానికి సహాయపడింది, అక్కడ అతను కరాచీ నుండి విభజన తరువాత వెళ్ళాడు (అతను కరాచీలోని ఒక న్యాయ సంస్థలో భాగస్వామి).

నానావతి కేసు అతన్ని రాజకీయాలు, సంఘటనలతో అతివ్యాప్తి చేసే చట్టపరమైన ప్రయాణంలో ఉంచింది. హాజీ మస్తాన్ నుండి ఇందిరా గాంధీ హంతకుల వరకు, రాజీవ్ గాంధీ నుండి ఎల్.కె. అద్వానీ, జెత్మలానీ అన్ని వర్గాల ప్రజలను ప్రాతినిధ్యం వహించారు, ముఖ్యంగా చరిత్ర యొక్క తప్పు వైపు తమను తాము కనుగొంటారు.అటల్ బిహారీ వాజ్‌పేయి ప్రభుత్వంలో 1999 నుండి 2000 వరకు కేంద్ర న్యాయ మంత్రిగా పనిచేసిన జెఠ్మలానీ 1971 లోనే రాజకీయాల్లో దూసుకెళ్లడం ప్రారంభించారు. భారతీయ జనతా పార్టీ టికెట్‌పై 6, 7 లోక్‌సభలలో పార్లమెంటు సభ్యునిగా ఎన్నికయ్యారు. ముంబై నుండిఅటల్ బిహారీ వాజ్‌పేయి నేతృత్వంలోని ఎన్‌డిఎ ప్రభుత్వంలో కేంద్ర న్యాయ మంత్రిగా, పట్టణాభివృద్ధి మంత్రిగా పనిచేశారు 

## రచనలు
రామ్ జెఠ్మలానీ పుస్తకాలు బిగ్ ఇగోస్   మీడియా ఇన్ వాల్యూస్   మార్వెరిక్ అన్ చేంజెడ్ , అన్ రిపేంట్ 

రాంజెఠ్మలానీ ఫై ఇతరుల రచనలు 

# రచయిత : నళిని గెర  - రామ్ జెఠ్మలానీ అథరైజ్డ్ బయోగ్రఫీ- 
# రచయిత  :సుసాన్ అడేల్మన్ - ద రెబల్ ఏ బయోగ్రఫీ ఆఫ్ రాంజెఠ్మలానీ
 
## మూలాలు

వర్గం:1923 జననాలు
వర్గం:2019 మరణాలు
వర్గం:భారతీయ న్యాయవాదులు
వర్గం:భారతీయ జనతా పార్టీ రాజకీయ నాయకులు
మవంబర్

**మవంబర్ ** (ఆంగ్లం: '''Movember''') అనేది పురుషులు ఎదుర్కొనే పౌరుష గ్రంధి క్యాన్సర్ వంటి వివిధ క్యాన్సర్లపై అవగాహన కలిగించే ఒక వార్షిక ఉత్సవం. అంతర్జాతీయ పురుషుల దినోత్సవం జరుపబడే నవంబరు నెల అంతా మవంబరు నెలగా గుర్తించబడుతోన్నది. మవంబరు అనగా Mo (ustache) + November. దీనినే No-shave నవంబరుగా కూడా వ్యవహరిస్తారు. విశ్వవ్యాప్తంగా పురుషులు నవంబరు నెలలో మీసాలను పెంచి క్యాన్సర్ వ్యతిరేక పోరాటం చేస్తారు. ఆస్ట్రేలియాకు చెందిన మవంబర్ ఫౌండేషన్ అనే సంస్థ ఈ ఉత్సవాలకు నాంది పలికినది. పురుషుల ఆరోగ్యం యొక్క రూపురేఖలను మార్చేయటమే ఈ ఉత్సవాల ఉద్దేశం.

ఇలా మీసాలను పెంచే పురుషులను Mo Bros (Moustache Brothers) గా వ్యవహరిస్తారు. షేవింగ్ చేయకుండా ఉండటం వలన మిగిలే డబ్బును మవంబర్ ఫౌండేషన్ విరాళాలుగా స్వీకరిస్తుంది. తొలిదశలలోనే క్యాన్సర్ ను గుర్తించటం, వాటిపై పరీక్షలు జరుపటం, వాటికి చికిత్సలు సూచించటంతో పురుషులలో మరణాలను తగ్గుముఖం పట్టించటమే మవంబరు ధ్యేయం. 2004 నుండి ఆస్ట్రేలియా, న్యూజీలాండ్, ఐర్లాండ్, కెనడా, చెక్ రిపబ్లిక్, డెన్మార్క్, ఎల్ సాల్వడార్, స్పెయిన్, యునైటెడ్ కింగ్డమ్, ఇజ్రాయెల్, దక్షిణ ఆఫ్రికా, తైవాన్, అమెరికా సంయుక్త రాష్ట్రాలలో ఈ ఉత్సవాలను జరుపుతున్నాయి.

వర్గం:క్యాన్సర్
వర్గం:నవంబర్
రాజశేఖరుడు(కవి)

**రాజశేఖరుడు ** సా.శ. 8వ శతాబ్ధానికి చెందిన కవి, నాటకకారుడు, అలంకారికుడు, రాజగురువు. ఆయన క్రీస్తు శకం 880-925 మధ్యకాలంలో జీవించారు. కనౌజ్ రాజులు మహేంద్రపాల, మహీపాలుర ఆస్థానంలో ఉన్నాడు. ఆయన సంస్కృత భాషలో రాసిన కావ్యమీమాంస అనే కావ్యశాస్త్ర గ్రంథం చాలా ప్రసిద్ధమైనది.
## జీవిత సంగ్రహం
రాజశేఖరుడు మాహారాష్ట్రకు చెందినవాడని పలువురు చరిత్రకారులు చెబుతారు. కనౌజ్ ప్రాంతాన్ని పరిపాలించిన మహేంద్రపాలుడు, మహీపాలుడుల ఆస్థానాల్లో పనిచేశారు ఆయన. మహేంద్రపాలునికి విద్యాగురువు అయిన రాజశేఖరుడు, తరువాతి రాజు మహేంద్రపాలుని కొడుకు మహీపలుని ఆస్థాన కవిగా గౌరవింపబడ్డారు. ఆయన భార్య అవంతిసుందరి చౌహాన అనే క్షత్రియ వంశానికి చెందినవారు. ఆమెకు కూడా సంస్కృతం, ప్రాకృతం భాషల్లో మంచి పాండిత్యం ఉండేది. ఆమె అభిప్రాయాలను తన పుస్తకాల్లో ఎన్నో చొట్ల ఉటంకించారు రాజశేఖరుడు. అవంతిసుందరి రసోచిత శబ్దార్ధ సూక్తులను కావ్యంగా గ్రహించాలని సూచించేవారు. ఆ అభిప్రాయంతో తాను ఏకీభవిస్తున్నట్టు ఒకచోటి వివరించారు రాజశేఖరుడు. స్వతహాగా భాషపై మంచి పట్టు ఉన్న భార్య అవంతిసుందరి అభిప్రాయాలను ఎంతో గౌరవించేవారు ఆయన.

## కావ్యమీమాంస గ్రంధ రచన, ప్రాశస్త్యం
కావ్యమీమాంస ఒక కావ్యశాస్త్ర గ్రంథం. ఇందులో 18 అధ్యాయాలున్నాయి. ఈ గ్రంథంలో కావ్యపురుషుడు అనే పాత్రను సృష్టించి దాని ద్వారా కవుల దినచర్య, కవి గోష్ఠులు, రాజులుకు కవులకు మధ్య ఉండే బంధం, రాజ సభలు గురించి వివరించారు. ఈ గ్రంథంలోని 18 అధ్యాయాలైన కావ్యపురుషుని ఉత్పత్తి, అష్టాదశవిధ కావ్యవిద్యలను కావ్యపురుషుడు అష్టాదశ శిష్యులకు ఉపదేశించడం, వాటి మీద ఆ శిష్యులు గ్రంథాలు రాయటం, కావ్యభేదాలు, సాహిత్య విద్యా అనే పెళ్ళికూతురును అతను వివాహమాడటం, కవి భేదాలు, కావ్య హేతువులు, భాష, శైలి, కావ్యయోనులు, కవి దినచర్య, కావ్యార్థాహరణోపాయాలు, కవి సమయాలు, కవి రహస్యాలు, పూర్వవృత్తి, అలంకార సిద్ధాంత సమీక్ష, ఉత్తరవర్తి కవుల కవితా సమీక్ష కోసం తీసుకోవలసిన విషయాలు వంటివాటిని శాస్త్రీయ పద్ధతిలో ఈ పుస్తకంలో వివరించారు రాజశేఖరుడు. అర్ధాపహరణ కవులకు తప్పనిసరి అయిన 32 విధానాలను తెలిపారు ఆయన. వాటిని అర్థాపహరణ ఉపాయాలు అని అంటారు. ఆయన కవి సమయచర్చను కూడా చర్చించారు. అప్పటికే స్థాపించబడిన రస, అలంకార, గుణ, రీతి, ధ్వని సిద్ధాంతలను ఈ గ్రంథంలో సమీక్షించారు ఆయన. ఈ విషయాలను చర్చించడంతో ఈ గ్రంథం కొత్త మార్గాన్ని ఎంచుకున్న అలంకార గ్రంథంగా పరిగణించారు పండితులు.

## రచనాశైలి
రాజశేఖరుని సంప్రదాయాన్ని నిర్ణయించడంలో విమర్శకులకు భిన్నాభిప్రాయాలు ఉన్నాయి. కొందరు అలంకారవాది అనీ, కొందరు రసవాదీ అని అంటారు. ఆయన రచనలపై రుద్రటుని కావ్యాలంకార ప్రభావం కనిపిస్తుంది మనకు. సామాసాలు, అనుప్రాసల రీతులకు ఆధారాలను నిర్ణయించారు ఆయన. కావ్యమీమాంసను పరిశీలిస్తే ఆయన అలంకారాలను, రీతులను కావ్యానికి ఉపయోగపడే వస్తువులుగా గ్రహించాఅరే తప్ప, కావ్యానికి ఆత్మగా స్వీకరించలేదని అర్ధమవుతుంది. ఆయన ధ్వని సంప్రదాయాన్ని ఎక్కడా స్పష్టంగా వివరించలేదు. ధ్వనిని కూడా కావ్యాత్మగా ఆయన ఉపయోగించలేదు. ఎస్.కె.డే ప్రకారం కావ్యానికి ఆత్మగా రీతిని అంగీకరించారనీ, ఆయన రస సంప్రదాయానికి చెందినవారని అంటారు. రాజశేఖరుడు రాసిన కావ్యమీమంసలోని రచనా శైలిని తరువాత క్షేమేంద్ర, భోజ, హేమచంద్ర, వాగ్భట, కేశవమిత్రుడు వంటి అలంకారికులు గ్రహించి అనుసరించారు.

## మూలాలు

వర్గం:సంస్కృత కవులు
వర్గం:9 వ శతాబ్దం
వర్గం:10 వ శతాబ్దం
వర్గం:నాటక ప్రయోక్తలు
ఉన్నత సాంకేతిక వాహనం (రాకెట్)

**ఉన్నత సాంకేతిక వాహనం** (ఏటీవీ -Advanced Technology Vehicle) భారతీయ అంతరిక్ష పరిశోధనా సంస్థ (ఇస్రో) అభివృద్ధి చేస్తున్న కొత్త తరం సౌండింగు రాకెట్టు. ఇది రెండు దశల, ఘన ఇంధన చోదిత వాహనం. ఇది పూర్తిగా రోహిణి రాకెట్ కుటుంబంలోని ఆర్‌హెచ్-560 పై ఆధారపడి తయారుచేసినది. ఇస్రో అభివృద్ధి చేస్తున్న స్క్రామ్‌జెట్ ఇంజన్ను పరీక్షించేందుకు ఈ రాకెట్టును వాడుతారు. ఇప్పటి వరకు ఈ రాకెట్టును రెండు సార్లు ప్రయోగించారు. 

## పరీక్షా ప్రయోగాలు
### మొదటి ప్రయోగం
ఉన్నత సాంకేతిక వాహనం మొదటి పరీక్షా ప్రయోగం 2010 మార్చి 3 న చేసారు. దాన్ని ATV-D01 అని పిలిచారు. ఒక డమ్మీ స్క్రామ్‌జెట్ ఇంజనును రెండవ దశకు తగిలించుకుని ఈ వాహనం ప్రయాణించింది. ఇస్రో అప్పటివరకు ప్రయోగించిన సౌండింగు రాకెట్లలో అదే అత్యంత బరువైనది. ప్రయోగ వేదిక నుండి గాల్లోకి లేచే సమయంలో దాని బరువు 3 టన్నులు.  తన ప్రయాణం ద్వారా స్క్రామ్‌జెట్ ఇంజను మండడానికి అవసరమైన వేగాన్ని, గతిశీల పీడనాన్నీ కలగజేయడమే ఈ ప్రయోగ లక్ష్యం. ఈ ప్రయోగం విజయవంతమైంది. మ్యాక్ 6+0.5 వేగాన్ని, 80 + 35 KPa పీడనాన్నీ సాధించి, ఆ పరిస్థితిని 7 సెకండ్ల పాటు కొనసాగించింది. ఈ పరిస్థితులు స్క్రామ్‌జెట్ ఇంజన్ను పరీక్షించేందుకు అనువైనవి కాబట్టి ప్రయోగం విజయవంతమైందని ఇస్రో తెలిపింది.
### రెండవ ప్రయోగం
రెండవ ప్రయోగం 2016 ఆగస్టు 28 న చేసారు. దీన్ని ATV-02 అని అన్నారు. ఈసారి రెండు పనిచేసే స్క్రామ్‌జెట్‌ ఇంజన్లను వాహనం రెండవ దశకు తగిలించి ప్రయోగించారు. 3277 కిలోల బరువున్న ఈ రాకెట్టు ప్రయోగం శ్రీహరికోటలోని సతీష్ ధావన్ అంతరిక్ష కేంద్రం నుండి  ఉదయం 6 గంటలకు జరిగింది. రాకెట్టు తగు వేగాన్ని, పీడనాన్నీ సాధించాక, స్క్రామ్‌జెట్ ఇంజన్లను మండించారు. అవి 5 సెకండ్ల పాటు పనిచేసాయి. ప్రయోగించిన సుమారు 300 సెకండ్ల తరువాత వాహనం బంగాళాఖాతంలో శ్రీహరికోటకు 320 కి.మీ. దూరంలో దిగింది. 

ఈ ప్రయోగం విజయవంతమైందని ఇస్రో తెలిపింది. ఈ ప్రయోగంతో సూపర్‌సోనిక్ వేగాల వద్ద ఇంజను ప్రజ్వలనం, సూపర్‌సోనిక్ వేగాల వద్ద మంట జ్వలిస్తూనే ఉండడం, గాలిని పీల్చుకునే మెకానిజం, ఇంధన ఇంజెక్షను వ్యవస్థల పనితీరు విజయవంతంగా ప్రదర్శించబడింది.

స్క్రామ్‌జెట్  ఇంజన్ను విజయవంతంగా ఫ్లైట్ టెస్ట్ చేసిన నాలుగు దేశాల్లో భారత్ ఒకటి. 

## మూలాలు వనరులు


వర్గం:ఇస్రో ప్రయోగించిన సౌండింగు రాకెట్లు
కసినే పల్లె

**కసినే పల్లె** మార్కాపురం జిల్లా, కొమరోలు మండలానికి చెందిన రెవెన్యూయేతర గ్రామం

## మూలాలు
తర్బేల ఆనకట్ట

**తర్బేల ఆనకట్ట** (**Tarbela Dam** - **తర్బేల డ్యామ్**) అనేది పాకిస్తాన్లో సింధూ నది మీద ఉన్న ఒక ఆనకట్ట, ఇది ప్రపంచంలో భూమిని నింపబడిన అతిపెద్ద ఆనకట్ట, నిర్మాణ పరిమాణం ద్వారా 5వ అతిపెద్దది. ఇది పాకిస్తాన్ లోని తర్బేల పట్టణం దగ్గర ఉన్నందున దీనికి తర్బేల పేరు పెట్టారు, ఇది ఇస్లామాబాద్ కు వాయవ్య దిశలో 50 కిలోమీటర్ల దూరంలోనున్నది.

## మూలాలు

వర్గం:పాకిస్తాన్ లోని ఆనకట్టలు
వర్గం:సింధూ నది
రాణీ సంయుక్త (1963 సినిమా)

రాణి సంయుక్త ,1963 ఆగస్టు 10 న విడుదలైన తెలుగు డబ్బింగ్ చిత్రం. డి.యోగానంద్ దర్శకత్వంలో, ఎం.జి.రామచంద్రన్, పద్మిని, రాగిణి,నటించిన ఈ చిత్రానికి సంగీతం మారెళ్ళ రంగారావు సమకూర్చారు .
## పాటలు
#  ఓ వెన్నెలా ఓ వెన్నెలా వేగ మురిపించవా వెన్నెలా - ఘంటసాల,పి.లీల, రచన:ఆరుద్ర 
# చీకటాయే వెన్నెలలే ఏమగునో మా చెలిమి - కె. జమునారాణి, రచన: ఆరుద్ర 
# తనువుండే వరకు నిను తలతు అ తలపుల నీ మోము - పి.లీల, రచన: ఆరుద్ర 
# ఈ నిదురయందు పాడుకో నెమలి కనులు మానుకో - ఎ.పి. కోమల , రచన: ఆరుద్ర 
# నెలరాజు వెలిగు తొలితార మెరుగు వలరాజు రూపు - ఘంటసాల,పి.లీల, రచన: ఆరుద్ర 
# పరిణయ శుభ భాగ్యమే ఇక పడతిరో మనసార పతిని - పి.లీల, రచన: ఆరుద్ర 
# భామా నీవు తెలియజేయుమా ఈ వలపు భావమేమో - పి.లీల, రచన: ఆరుద్ర 
# భూతల స్వర్గాలు ఈ భారత రాజ్యాలు వింటను బాణంతొ - ఎ.పి. కోమల , రచన: ఆరుద్ర 

## మూలాలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:ఎం.జి.రామచంద్రన్ నటించిన సినిమాలు
దోర్భల ప్రభాకరశర్మ

**దోర్భల ప్రభాకరశర్మ** ప్రముఖ సంస్కృత పండితుడు, సంస్కృత శతావధాని. 
## జీవిత విశేషాలు
### బాల్యము, విద్యాభ్యాసము
ఇతడు 1948, అక్టోబర్ 8వ తేదీకి సరియైన సర్వధారి నామ సంవత్సర, ఆశ్వయుజ శుక్ల షష్ఠి నాడు మెదక్ జిల్లా, రామాయంపేటలో అనంతలక్ష్మి, రత్నయ్య దీక్షితులు దంపతులకు జన్మించాడు. బాల్యంలో తండ్రి వద్ద విద్యనభ్యసించి ప్రాథమిక, మాధ్యమిక సంస్కృత విద్యను నిజామాబాద్ జిల్లా లోని ఇందూరు రఘునాథ సంస్కృత పాఠశాలలో చదివాడు. ఇక్కడ తన సోదరుడైన దోర్భల విశ్వనాథశర్మ వద్ద విద్యాభ్యాసం చేశాడు. తరువాత హైదరాబాదులోని వేంకటేశ్వర వేదాంతవర్థినీ సంస్కృత కళాశాలలో చదివి బి.ఒ.ఎల్ పట్టా పొందాడు. అటుపిమ్మట వాల్తేరు లోని ఆంధ్ర విశ్వవిద్యాలయం నుండి 1979లో ఎం.ఎ.ఉత్తీర్ణుడైనాడు. "న్యాయ వైశేషికయోః ఆత్మతత్త్వ సమీక్షణమ్‌" అనే సిద్ధాంత గ్రంథాన్ని పోచంచెర్ల శ్రీరామమూర్తి పర్యవేక్షణలో సమర్పించి ఆంధ్రవిశ్వవిద్యాలయం నుండి పి.హెచ్.డి. పట్టాను పొందాడు. శాస్త్రుల విఠలశాస్త్రి, కల్యాణ మహారాజు, కోవిల్ కందాడై శఠకోపాచార్యులు, వర్‌ఖేడ్‌కర్ కృష్ణాచార్యులు ఇతనికి సంస్కృతం నేర్పిన గురువులు. రొంపిచెర్ల శ్రీనివాసాచార్యులు, రావూరి వెంకటేశ్వర్లు వద్ద అవధాన విద్యను నేర్చుకున్నాడు.

ఇతడు ఆంధ్రగీర్వాణ విద్యాపీఠము, సంస్కృత భారతీ, రాష్ట్రీయ సంస్కృత సంస్థానము, శ్రీపురుషోత్తమ ధర్మప్రచార సభ, శ్రీగోదావరి పరిరక్షణ సమితి వంటి సంస్థలకువారి సేవలను అందిస్తున్నారు.శర్మగారు 2023 సంస్కృత భాషా సేవా పురస్కారాన్ని అందుకున్నారు.
### ఉద్యోగము
ఇతడు 1967-68లో నల్లగొండలోని గీతావిజ్ఞాన ఆంధ్ర కళాశాలలో ఉపన్యాసకునిగా పనిచేశాడు. తరువాత పశ్చిమగోదావరి జిల్లా కొవ్వూరులోని వాడ్రేవు జోగాయమ్మ వేద సంస్కృత పాఠశాలలోను, పిమ్మట కొవ్వూరు ఆంధ్ర గీర్వాణ విద్యాపీఠంలోను ఉపన్యాసకుడిగా ప్రవేశించి 1995లో పదోన్నతి పొంది ఆ కళాశాల ప్రిన్సిపాల్‌గా 10 సంవత్సరాలు పనిచేసి పదవీ విరమణ గావించాడు.

## రచనలు
ఇతడు సుమారు 20 వరకు సంస్కృత నాటకాలు రచించాడు. వీటిలో కొన్ని ఆకాశవాణి విజయవాడ కేంద్రం నుండి ప్రసారమయ్యాయి. శ్రీశైలప్రభ మొదలైన పత్రికలలోను, సావినీరులలోను అనేక వ్యాసాలను ప్రకటించాడు. ఇతడు ప్రకటించిన గ్రంథాలు కొన్ని:
# గురుభక్తి
# పార్వతీ కళ్యాణము
# సౌందర్యలహరి
# అగ్ని మీడే పురోహితమ్‌
# సంస్కృత కవితా మంజరి
# జాగృహిత్వం భారతీయ
## అవధానాలు
ఇతడు ఇప్పటి వరకు 50 అష్టావధానాలు, రెండు శతావధానాలు (కొవ్వూరు, రాజమండ్రి లలో) చేశాడు. ఇతడు తెలుగు రాష్ట్రాలలోని కొవ్వూరు, రాజమండ్రి, మంత్రాలయం, తిరుపతి, హైదరాబాదు, వరంగల్లు, రామాయంపేట మొదలైన ప్రదేశాలతో పాటు ఆంధ్రేతరప్రాంతాలైన కాశి, పూణే, లక్నో, ఉజ్జయిని, పాండుచేరి, వదోదర, పూరీ వంటి నగరాలలోను, పట్టణాలలోను సంస్కృత అవధానాలను దిగ్విజయంగా నిర్వహించాడు.

## బిరుదులు
* గీర్వాణ కవితాలంకార
* సంస్కృత శతావధాన ప్రభాకర
* జ్ఞాన సరస్వతి

## మూలాలు

వర్గం:సంస్కృత కవులు
వర్గం:అవధానులు
వర్గం:శతావధానులు
వర్గం:1948 జననాలు
వర్గం:తెలంగాణ కవులు